**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 35. panta pirmās daļas 3.punkts un 38. panta pirmās daļas 3. un 5.punkts.  Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr.421) 43.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas ievaddaļā ir noteikts, ka epizootijas uzliesmojuma gadījumā dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par dzīvnieku novietņu dezinfekciju (4.punkts).  Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību vai epizootijas uzliesmojuma laikā.  Dzīvnieku īpašniekam SIA “Druvas Unguri”, reģ. Nr. 48503003198, radās zaudējumi, savā ganāmpulkā apkarojot Āfrikas cūku mēri (turpmāk – ĀCM). 2018. gada 2. augustā SIA “Druvas Unguri” saimniecībā tika konstatēts ĀCM uzliesmojums, tāpēc saskaņā ar normatīvajos aktos par dzīvnieku infekcijas slimību vai epizootiju likvidēšanas un draudu novēršanas kārtību noteiktajām prasībām tika īstenots slimības kontroles un apkarošanas pasākums – tīrīšana, mazgāšana un dezinfekcija.  Veterinārmedicīnas likuma 38. panta pirmās daļas 3. punktā noteikts, ka dzīvnieku īpašniekam ir tiesības saņemt zaudējumu kompensāciju par putnu salmonelozes apkarošanas laikā iznīcinātajiem putniem, inkubējamām un pārtikas olām, kā arī par iznīcināto dzīvnieku barību. Dzīvnieku īpašniekam zemnieku saimniecībai “Listes”, reģ. Nr. 46601009495, radās zaudējumi, savā ganāmpulkā apkarojot putnu salmonelozi.  Veterinārmedicīnas likuma 38. panta pirmās daļas 5. punktā noteikts, ka dzīvnieku īpašniekam ir tiesības saņemt zaudējumu kompensāciju par Amerikas peru puves apkarošanas laikā iznīcinātajām bišu saimēm, ja dzīvnieku īpašnieks ir izpildījis dzīvnieku veselības jomu reglamentējošos normatīvajos aktos noteiktās prasības. Dzīvnieku īpašniekam Agrim Saulei (Uliha iela 15/17–2a, Liepāja) radās zaudējumi, savā bišu dravā apkarojot Amerikas peru puvi.  Lai izpildītu Veterinārmedicīnas likumā un noteikumos Nr. 177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies ĀCM, putnu salmonelozes un Amerikas peru puves uzliesmojuma apkarošanas laikā.  Saskaņā ar noteikumiem Nr.421 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) ir sagatavots atbilstoši noteikumu Nr.421 prasībām.  Kompensācijas lauksaimniecības dzīvnieku īpašniekiem izmaksās Lauku atbalsta dienests (turpmāk – LAD) pēc naudas līdzekļu saņemšanas no valsts budžeta programmas 02.00.00 „Līdzekļi neparedzētiem gadījumiem”.  Rīkojuma projekts paredz Zemkopības ministrijai (turpmāk – ZM) nodrošināt, lai valsts budžetā daļēji tiktu atgūti līdzekļi par dzīvnieku īpašniekiem izmaksātajām kompensācijām par piespiedu kārtā nogalinātajiem dzīvniekiem saskaņā ar **Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK**. Eiropas Komisijas noteiktais limits par dējējvistu ir 4,40 *euro*, un 75% no tā ir 3,30 *euro*.   |  |  |  |  |  | | --- | --- | --- | --- | --- | | Dzīvnieku suga/kat. | Skaits | Noteikumu Nr.177 2.pielik. | Kopā komp. | ES līdzfin. 75% | | Dējējputns (vista) līdz 33 ned. | 51 | 3,56 | 181,56 | 136,17 | | Dējējputns (vista) līdz 48 ned. | 65 | 2,67 | 173,55 | 130,16 | | **Kopā**: | 350 | – | **355,11** | **266,33** |   Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | LAD |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki SIA “Druvas Unguri”, zemnieku saimniecība “Listes” un Agris Saule. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem **376 292,80** ***euro***. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 266 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 266 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 376 293 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –376 293 | 266 | 0 | 0 | 0 | 0 |
| 3.1. valsts pamatbudžets | 0 | –376 293 | 266 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 376 293 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa SIA “Druvas Unguri” 375 489,49 *euro* apmērā. Pamatojoties uz noteikumu Nr. 177 4. pielikuma “Kompensācijas apmērs par zaudējumiem, kas radušies dezinficēšanas laikā” tabulas 2. un 3. punktā noteikto, dzīvnieku īpašniekam par tīrīšanai, mazgāšanai un dezinfekcijai iegādātajiem līdzekļiem (ja tīrīšanas, mazgāšanas un dezinfekcijas procedūru veic dzīvnieku īpašnieks) zaudējumu kompensācijas apmērs ir 80 % no pirkumu apliecinošajos dokumentos norādītās summas, un par tīrīšanas, mazgāšanas un dezinfekcijas procedūru (ja tīrīšanas, mazgāšanas un dezinfekcijas procedūru veic dzīvnieku īpašnieks, tad atbilstoši dzīvnieku īpašnieka izmaksām, bet ne vairāk kā 4,27 *euro*/m2) ir aprēķināta kompensācija 375 489,49 *euro* apmērā.  Ar rīkojuma projektu tiek paredzēta kompensācijas izmaksa zemnieku saimniecībai “Listes” 355,11*euro* apmērā saskaņā ar noteikumu Nr.177 3.4. apakšpunktā noteikto putnu salmonelozes (*S. enteritidis, S. pullorum, S. gallinarum, S. typhimurium, S. virhow, S. infantis, S. hadar*) uzliesmojuma un tās apkarošanas laikā radušos zaudējumu atlīdzībai par piespiedu kārtā nokautu un iznīcinātu dzīvnieku. Atbilstoši PVD inspektora aktā Nr. 1 (dzīvnieku īpašniece iepazinusies 2019. gada 21. maijā) un Maijas Briedītes 2019. gada 21. maija iesniegumā norādītajai informācijai iznīcināti 51 dējējputns līdz 33 nedēļu vecumam un 65 dējējputni līdz 48 nedēļu vecumam.  Ar rīkojuma projektu tiek paredzēta kompensācijas izmaksa Agrim Saulei 448,20*euro* apmērā. Atbilstoši PVD inspektora aktā Nr. 64-19/1 (dzīvnieku īpašnieks iepazinies 2019. gada 13. maijā) norādītajai informācijai Agrim Saulei iznīcināti 5 bišu saimes un 4 bišu stropi. Noteikumu Nr.177 7.3 pielikumā noteikts kompensācijas apmērs par iznīcināto bišu saimi. Ja dzīvnieku īpašniekam ir bišu saimes pirkuma dokuments, tad kompensācijas apmērs ir 50% apmērā no bišu saimes pirkuma dokumentos norādītās pirkuma summas. Savukārt, ja bišu saimes īpašniekam nav bišu saimes pirkuma dokumenta, tad kompensācijas apmērs par vienu iznīcināto bišu saimi ir 89,64 *euro*. Bišu dravu īpašniekam Agrim Saulei nav bišu saimju pirkuma dokumentu, tādēļ kompensācijas apmērs ir aprēķināts saskaņā ar noteikumu Nr.177 7.3 pielikuma 1.punktu – 5 bišu saimes x 89,64 *euro* = 448,20 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Lēmums par kompensācijas apmēru pieņemts individuāli.  Tā kā aktos par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekiem kompensācija netiek samazināta.  Katru gadu no Eiropas Savienības budžeta līdzekļiem valstij tiek pārskaitīti līdz 75 % (ņemot vērā Eiropas Komisijas noteiktos limitus par kompensējamo vienību) no iztērētajiem līdzekļiem kompensāciju izmaksai dzīvnieku īpašniekiem par tām dzīvnieku infekcijas slimībām, par kurām ar Eiropas Komisiju ir saskaņotas uzraudzības un apkarošanas programmas.  Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, ZM un LAD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Tora 67027620

[aija.tora@zm.gov.lv](mailto:aija.tora@zm.gov.lv)